การเข้าใจเรื่องทุกข์มีความสำคัญ เพราะเหตุใด
"การเข้าใจเรื่องทุกข์มีความสำคัญ" ท่านทะไล ลามะ อธิบายว่า เพราะมีทางที่จะเป็นอิสระจากทุกข์ โดยขจัดเหตุแห่งทุกข์ มนุษย์สามารถประสบอิสรภาพได้ สภาวะที่ไม่มีทุกข์ หลักทางพุทธนั้นสาเหตุของทุกข์คือ โลภ โกรธ หลง เป็นยาพิษทางจิตใจทั้งสาม คำว่า โง่ หรืออวิชชาในทางพุทธนั้น มีความหมายจำเพาะ ไม่ได้หมายถึงการขาดข้อความรู้ แต่หมายถึงการเห็นผิดในธรรมชาติของตัวเอง และสรรพสิ่ง โดยการเกิดปัญญาเข้าใจธรรมชาติ และขจัดยาพิษทางจิตใจ เช่น ความโลภและความโกรธออกไป บุคคลสามารถทำจิตให้ผ่องใสเป็นอิสระจากความทุกข์ได้ ในวิถีทางพุทธถ้าหมั่นพิจารณาว่าความทุกข์เกิดขึ้นทุกวันเป็นธรรมดา จะได้ทำให้หาทางปฏิบัติที่ขจัดเหตุแห่งทุกข์ ถ้าไม่คิดขจัดเหตุแห่งทุกข์ เพียงแต่คิดว่าทุกข์ๆ ก็ไม่มีประโยชน์ ทำให้แย่สุดๆ

ขณะที่ท่านทะไล ลามะ กำลังพูด หมอคัตเลอร์เกิดความรู้สึกว่า การคิดทบทวนเรื่องทุกข์ จะทำให้ยอมรับว่าความทุกข์เป็นสิ่งที่จะต้องมีอยู่ในชีวิต  และเป็นวิธีที่มีประโยชน์ในการจับวางความทุกข์ในชีวิตประจำวันไว้ให้ถูกที่ถูกทาง และเขาก็เริ่มจะเห็นว่า อาจจะมองเรื่องความทุกข์ในวิสัยที่กว้างขึ้น เป็นส่วนหนึ่งของยานใหญ่แห่งการพัฒนาจิต โดยเฉพาะในกระบวนทัศน์ทางพุทธที่รับรองว่ามีทางทำจิตให้บริสุทธิ์ และบรรลุสภาวะนิรทุกข์ แต่หมอคัตเลอร์ก็ยังอยากรู้ว่า ท่านทะไล ลามะ มีวิธีที่จะจัดการกับความทุกข์ที่เกิดขึ้นกับตัวท่านเองอย่างไร เช่น ทำอย่างไรเมื่อพลัดพรากจากบุคคลอันเป็นที่รัก
จิตเวชศาสตร์ (จิตเวชศาสตร์) - Psychiatry